3. การประกอบธุรกิจของแต่ละสายผลิตภัณฑ์

ธุรกิจส่งออก

ผลิตภัณฑ์หลักของธุรกิจส่งออก คือ สับปะรดกระป๋อง
และน้ำสับปะรดเข้มข้นโดยคิดเป็นรายได้ประมาณร้อยละ 44.05 ของยอดขายรวม ในปี 2550
นอกจากนี้ยังมีผลิตภัณฑ์อื่นๆที่สำคัญ คิดเป็นร้อยละ 9.96 ของยอดขายรวม ได้แก่
ผลไม้รวมบรรจุกระป๋อง ว่านหางจระเข้บรรจุกระป๋อง
สับปะรดบดละเอียดและว่านหางจระเข้บดละเอียดบรรจุถุงปลอดเชื้อ

อุตสาหกรรมสับปะรดมีลักษณะเป็นวัฎจักร (Cycle) โดยจะกินระยะเวลาประมาณ 4 ปี
โดยวัฎจักรนี้ จะเป็นไปตามภาวะปริมาณและราคาของสับปะรดสด
โดยทั่วไปผลผลิตสับปะรดสดในประเทศไทยนั้นจะขึ้นอยู่กับการเพาะปลูกสับปะรดของเกษตรกรรายย่อย
ช่วงใดที่ผลสับปะรดสดมีราคาดี เกษตรกรจะทำการปลูกสับปะรดกันมาก
จนกระทั่งมีปริมาณสูงเกินความต้องการของตลาด
ราคาผลสับปะรดสดก็จะตกต่ำส่งผลให้เกษตรกรทยอยเลิกทำการเพาะปลูกสับปะรดหันไปปลูกพืชอื่นที่มีราคาดีกว่าแทน
ทำให้ปริมาณผลสับปะรดที่ผลิตได้มีจำนวนลดน้อยลงจนกระทั่งไม่เพียงพอต่อความต้องการของตลาด
จากนั้นผลสับปะรด ก็จะมีราคาสูงขึ้นจนจูงใจให้เกษตรกรเริ่มทำการเพาะปลูกสับปะรดใหม่อีกครั้ง
โดยที่สับปะรด 1 รุ่น สามารถเก็บเกี่ยวได้ติดต่อกันเป็นระยะเวลาประมาณ 2-3 ปี

นอกจากนี้การให้ผลสับปะรดสดยังมีลักษณะเป็นฤดูกาล โดยปีหนึ่งๆ สับปะรดจะออกผลมากใน 2
ช่วงด้วยกันคือ มีนาคม – พฤษภาคม และ ตุลาคม – ธันวาคม (High Season) ในช่วงดังกล่าว
สับปะรดสดออกสู่ตลาดมาก ราคาผลสับปะรดสดจะมีราคาต่ำ
โรงงานจะสามารถผลิตสับปะรดกระป๋องได้มาก

อย่างไรก็ตาม
บริษัทฯได้จัดทำโครงการเพื่อวางแผนความสม่ำเสมอของปริมาณผลสับปะรดสดที่จะเข้าผลิตหรือกล่าวอีกนัยหนึ่ง
หาฐานการผลิตที่มั่นคง เช่น การจัดทำ Contact farming โครงการ Big grower
โดยมีการกำหนดมาตรฐานของพื้นที่เพาะปลูก โครงการ Quality grower
โดยการกำหนดมาตรฐานการเพาะปลูกเพื่อให้ได้ผลตอบแทนต่อไร่ที่สูง ทำให้ต้นทุนของชาวไร่ลดลง
โครงการดังกล่าวบางโครงการมีการประกันราคาขั้นต่ำ บางโครงการมีการให้ Incentive
ถ้าได้ปฏิบัติตามหลักเกณฑ์ที่กำหนด
นอกจากนี้ทางบริษัทฯยังมุ่งเน้นในเรื่องการถ่ายทอดวิชาการให้เกษตรกรโดยเฉพาะการปฏิบัติตามหลักเกษตรดีที่เหมาะสม
(Good Agricultural Practice-GAP)
เพื่อให้ชาวไร่ที่อยู่ในโครงการผลิตสับปะรดสดได้คุณภาพดีและผลผลิตต่อไร่สูง
ทำให้มีผลตอบแทนและคุณภาพชีวิตที่ดีขึ้น

ในปี 2546 ปริมาณสับปะรดสดเพิ่มขึ้นจากปี 2545 เพียงเล็กน้อย
แต่ยังคงไม่เพียงพอกับความต้องการ ทำให้ราคาสับปะรดสดในช่วงครึ่งปีแรกมีราคาค่อนข้างสูง
อย่างไรก็ตามจากการที่ราคาสับปะรดสดสูงอย่างต่อเนื่องตั้งแต่ปี 2545 ถึงต้นปี 2546
ทำให้ชาวไร่เพิ่มพื้นที่การเพาะปลูก ราคาสับปะรดสดในช่วงปลายปี
มีแนวโน้มลดลงตามที่คาดการณ์ไว้

ในปี 2547 ปริมาณสับปะรดสดมีปริมาณใกล้เคียงกับปี 2546 แต่จะออกผลผลิตในช่วงปลายปี (Crop
หลัง มากกว่า Crop แรก) ระดับราคาอยู่ใกล้เคียงกับระดับเดิม

ในปี 2548 ปริมาณสับปะรดสดมีปริมาณเพิ่มขึ้นจากปี 2547 ประมาณร้อยละ 7.75
และมีราคาต่ำกว่าปีก่อน

ในปี 2549 ปริมาณสับปะรดสดมีปริมาณเพิ่มขึ้นจากปี 2548 ประมาณร้อยละ 22
และมีราคาต่ำกว่าปีก่อนร้อยละ 34

ในปี 2550 ปริมาณสับปะรดสดมีปริมาณลดลงจากปี 2549 ประมาณร้อยละ 30
ทำให้ราคาสูงกว่าปีก่อนร้อยละ 78
เนื่องจากปัจจัยทั้งด้านการขาดแคลนและการแข่งขันด้านราคาซื้อสับปะรดสดเข้าโรงงานเพื่อแปรรูปผลผลิต

ผลไม้รวม บริษัทได้มีการส่งเสริมให้ชาวไร่ปลูกมะละกอและฝรั่งในปริมาณประมาณ 60-70 %
ของความต้องการวัตถุดิบในแต่ละปี
เพื่อประกันว่าบริษัทฯจะมีวัตถุดิบเพียงพอต่อความต้องการและมีคุณภาพในระดับหนึ่ง ส่วนที่เหลืออีก
30-40% บริษัทหาจากแหล่งผลิตอื่นทางตอนเหนือของภาคใต้ ได้แก่ชุมพร กระบี่ สุราษฎร์ธานี ฯลฯ
โดยมะละกอจะมีการส่งเสริมการปลูกเพิ่มทุกปี เนื่องจากเป็นพืชที่มีอายุสั้น
โดยอายุจากปลูกถึงเริ่มเก็บเกี่ยว 8 เดือนและสามารถเก็บเกี่ยวได้อีกไม่เกิน 2 ปี
จากนั้นต้องเริ่มปลูกรุ่นใหม่ สำหรับฝรั่งจะมีการปลูกเพิ่มขึ้นปีละน้อยมากเนื่องจากเป็นพืชอายุยาว
โดยอายุจากปลูกถึงเริ่มเก็บเกี่ยว 8 เดือนและสามารถเก็บเกี่ยวต่อไปได้อีก 5-6 ปี
มะละกอและฝรั่งจะมีผลผลิตออกในปริมาณมากในช่วงเดือนตุลาคม – เมษายน
หลังจากนั้นจะมีปริมาณลดลง

ว่านหางจระเข้ ปัจจุบันบริษัทฯมีชาวไร่ที่ป้อนวัตถุดิบให้บริษัท ถึง 200 ราย
ซึ่งมีปริมาณเพียงพอกับความต้องการผลิตของบริษัท และราคาของวัตถุดิบในปี 2548 - 2550
ไม่มีการผันผวน เนื่องจากมาตรการต่างๆที่บริษัทได้วางไว้ เช่น การส่งเสริมให้มีการปลูกและรับซื้อ
ว่านหางจระเข้มีระยะเวลาการปลูกก่อนเก็บเกี่ยวครั้งแรกเช่นเดียวกับมะละกอและฝรั่ง นั่นคือ 8
เดือน อย่างไรก็ตามหลังจากให้ผลผลิตแล้ว ชาวไร่สามารถเก็บเกี่ยวได้ทุกเดือน ติดต่อกันถึง 2 ปี
หากมีการดูแลรักษาที่ดี โดยที่ว่านหางจระเข้จะออกผลมากในช่วงหน้าฝนและออกน้อยในช่วงหน้าแล้ง

3.1 ลักษณะของผลิตภัณฑ์หรือบริการ

ผลผลิตที่สำคัญของบริษัท ประกอบด้วย

1. สับปะรดกระป๋อง (Canned Pineapple) บริษัทฯ
สามารถผลิตสับปะรดบรรจุในกระป๋องขนาดต่าง ๆ ถึง 5 ขนาด คือ 8 ออนซ์ 15 ออนซ์ 20 ออนซ์
30 ออนซ์ และ 108 ออนซ์ ชนิดต่าง ๆ เช่น สับปะรดเต็มแว่น (Slice)
สับปะรดชิ้นใหญ่(Chunk) สับปะรดลิ่ม(Tidbit) สับปะรดชิ้นคละ(Pieces)
สับปะรดลูกเต๋า(Diced) หรือ (Cubes)
สับปะรดชิ้นย่อย(Crushed)ให้เป็นไปตามมาตรฐานของผู้นำเข้าและมาตรฐานสำนักงานมาตรฐานผลิตภัณฑ์อุตสาหกรรม

2. น้ำสับปะรดเข้มข้น (Pineapple Juice Concentrate) บริษัทฯ
สามารถผลิตน้ำสับปะรดเข้มข้นบรรจุถุงชนิดแช่แข็ง (Frozen) ชนิดปลอดเชื้อ (Aseptic)
และชนิดใส่สารกันบูด (Preservative ) บรรจุในถังเหล็กขนาด 200 ลิตร

3. สับปะรดบดละเอียดบรรจุถุงปลอดเชื้อ (Aseptic Crushed)
บริษัทผลิตสับปะรดบดละเอียดบรรจุถุงปลอดเชื้อขนาด 23 ลิตร และ 200 ลิตร

4. ผลไม้รวม (Canned Tropical Fruit Salad)
บริษัทผลิตผลไม้รวมส่งออกไปขายต่างประเทศทั้งหมดบรรจุในกระป๋องขนาดต่าง ๆ ถึง 4 ขนาด คือ
1.5 ออนซ์ 20 ออนซ์ 30 ออนซ์ และ 108 ออนซ์

5. ว่านหางจระเข้กระป๋อง (Canned Aloe Vera) ชนิดลูกเต๋า (Diced) ขนาด 108 ออนซ์

6.ว่านหางจระเข้บดละเอียดบรรจุถุงปลอดเชื้อ (Aseptic Crush)
บริษัทผลิตว่านหางจระเข้บดละเอียดบรรจุถุงปลอดเชื้อขนาด 23 ลิตร และ 200 ลิตร
ซึ่งเป็นสินค้าตัวใหม่ในตลาดต่างประเทศ

สิทธิหรือข้อจำกัดในการประกอบธุรกิจ

(1.) บัตรส่งเสริมการลงทุน

บริษัทได้รับบัตรส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตน้ำสับปะรดเข้มข้น สับปะรดบดละเอียด และน้ำสับปะรดกระป๋อง
โดยมีรายละเอียดดังนี้

  บัตรส่งเสริมเลขที่ 1794/สอ/2539 สำหรับกิจการผลิตพืช ผัก ผลไม้บรรจุภาชนะผนึก
  เริ่มเปิดดำเนินการ 17 เมษายน 2540

  สิทธิและประโยชน์ สำคัญ สรุปดังนี้

1.  ได้รับยกเว้นอากรขาเข้าสำหรับเครื่องจักรที่ได้รับการพิจารณาอนุมัติ

2.  ได้รับยกเว้นภาษีเงินได้นิติบุคคล 8 ปี และหักผลขาดทุนได้ 5 ปี

3.  ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ 8 ปี

4.  ได้รับลดหย่อนภาษีเงินได้นิติบุคคล สำหรับกำไรสุทธิได้จากการลงทุนในอัตราร้อยละ 50
    ของอัตรา ปกติ

  กำหนด 5 ปี นับจากพ้นกำหนดระยะเวลา ในข้อ 1.

5.  ได้รับอนุญาตให้หักเงินได้พึงประเมินร้อยละ 5
    ของรายได้ที่เพิ่มขึ้นจากการส่งออกปีก่อนเป็นเวลา10 ปี

  นับแต่วันที่มีรายได้

6. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  เงื่อนไขที่ต้องปฏิบัติดังนี้

1.  บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

2.  มีกำลังการผลิตพืชผักผลไม้บรรจุภาชนะผนึก ปีละ 2,970 ตันหรือประมาณ 100,000 ถุง
    (เวลาทำงาน 8 ชั่วโมง/ วัน : 250 วัน/ปี)

3.  จะต้องตั้งโรงงานในท้องที่จังหวัดประจวบคีรีขันธ์

(2.) สิทธิอื่น

บริษัทได้รับการรับรองมาตรฐาน ISO9001:2000 และยังได้ผ่านการรับรองระบบ HACCP
(HAZARD ANALYTICAL CRITICAL CONTROL POINT) จากบริษัท SGS (Thailand) และ
SGF TRMAV (Sure – Global – Fair) การที่บริษัทได้รับมาตรฐานดังกล่าว
เป็นหลักประกันในการทำธุรกิจในอนาคตเพราะสหรัฐอเมริกาและตลาดร่วมยุโรปมีแนวโน้มว่า
จะซื้อผลิตภัณฑ์จากผู้ผลิตที่มีมาตรฐานนี้เท่านั้น นอกจากนี้ในเดือนธันวาคม 2547 บริษัทยังได้รับ IFS
(International Food Standard – Standard for auditing food supplier)
ซึ่งเป็นมาตรฐานที่ผู้ค้าปลีกในประเทศเยอรมันและฝรั่งเศสร่วมกันจัดทำขึ้นเพื่อใช้ในการประเมินผู้ผลิตอาหารที่ส่งผลิตภัณฑ์เข้าสู่ประเทศแถบยุโรป
และในเดือนธันวาคม ปี 2549 ได้รับการรับรองมาตรฐาน ISO 22000
เป็นมาตรฐานเกี่ยวกับการจัดการความปลอดภัยของอาหาร อาหาร 
ซึ่งในมาตรฐานนี้จะกล่าวถึงการสร้างความปลอดภัยให้ตลอดห่วงโซ่อาหาร ตั้งแต่ Primary
producer /supplier จนถึงผู้บริโภค 

(3.) ข้อจำกัดในการประกอบธุรกิจ

ในปี 2537 ผู้ผลิตสับปะรดกระป๋องในประเทศสหรัฐอเมริกได้ร้องเรียนต่อกระทรวงพาณิชย์สหรัฐ
กล่าวหาว่า ผู้ผลิตสับปะรดกระป๋องในประเทศไทยทุกโรง
ได้ทำการขายถูกต่ำกว่าทุนเป็นการทุ่มตลาดสหรัฐ ทำให้ผู้ผลิตในสหรัฐเสียหาย
ผู้ผลิตไทยได้ต่อสู้คำกล่าวหาแต่ไม่ประสบผลสำเร็จทำให้สินค้าสับปะรดกระป๋องจากประเทศไทยต้องเสียภาษี
Anti Dumping Duty ระหว่าง 24.64% ถึง 51.16 % สำหรับของบริษัทต้องเสียภาษีในอัตรา
38.68 % โดยใช้ฐานต้นทุนและการส่งออกระหว่างมกราคมถึงมิถุนายน 2537 มาคำนวณ
แต่อัตราภาษีจะมีการทบทวนเป็นระยะ ในครั้งแรกจะทบทวนช่วงการจำหน่ายมกราคม 2535
ถึงมิถุนายน 2536 และบริษัทมีการยื่นทบทวนทุกปีช่วงเวลากรกฎาคมถึงมิถุนายนในปีถัดไป
สำหรับปีล่าสุดที่บริษัทได้ยื่นทบทวนและได้รับการประกาศอัตราภาษีในช่วงดังกล่าวแล้วจากกระทรวงพาณิชย์สหรัฐ
คือในช่วงกรกฎาคม 2544 ถึง มิถุนายน 2545 มีอัตราภาษีอยู่ที่ร้อยละ 0.12
และจากข้อกำหนดของกระทรวงพาณิชย์สหรัฐถ้าอัตราภาษีต่ำกว่าร้อยละ 0.5
ถือว่าบริษัทนั้นไม่ได้ทุ่มตลาดหรือขายสับปะรดกระป๋องไปสหรัฐอเมริกาในราคาที่ต่ำและไม่ต้องวางเงินมัดจำค้ำประกันค่าภาษีอีกด้วย
บริษัทฯได้ยื่นทบทวนอัตราภาษีอย่างต่อเนื่องโดยล่าสุดบริษัทฯได้ยื่นขอทบทวนครั้งที่ 8
เมื่อเดือนตุลาคม 2546 ซึ่งอัตราภาษีทราบผลในเดือนสิงหาคม 2547 โดยอัตราภาษีเท่ากับ 0.22%
ซึ่งพร้อมกันนี้บริษัทฯได้ขอยื่นขอล้มเลิกมาตรการภาษี ANTIDUMPING
ที่ทางสหรัฐอเมริกาใช้กับบริษัทฯด้วย (Revoke) เนื่องจากอัตราภาษีของบริษัทฯ ต่ำกว่า 0.5%
ต่อเนื่องกันสามปี ซึ่งตามกฏหมายการทุ่มตลาด (ANTI DUMPING LAW)
ถือว่าไม่มีการทุ่มตลาดจากบริษัทฯนั้นๆ และการยื่น Revoke
ดังกล่าวได้ผ่านการตรวจสอบจากกระทรวงพาณิชย์สหรัฐอเมริกาแล้วโดยประกาศผลในเดือนสิงหาคม
2547 ดังนั้นสินค้าสับปะรดกระป๋องที่ส่งออกไปยังประเทศสหรัฐอเมริกาของบริษัทฯ
จึงไม่ต้องอยู่ในเงื่อนไขของกฎหมายดังกล่าวตั้งแต่นั้นเป็นต้นมา

อย่างไรก็ตามกระทรวงพาณิชย์สหรัฐได้การทบทวนเรื่องการยกเลิกมาตรการภาษี ANTIDUMPING
กับสินค้าสับปะรดกระป๋องจากประเทศไทยในปี 2551 และได้ทราบผลการทบทวนแล้ว
โดยที่ผลของการยกเลิกให้มีผลย้อนหลังตั้งแต่ 31 ตุลาคม 2550

3.2 การตลาดและภาวะการแข่งขัน

ขนาดและแนวโน้มการเจริญเติบโตและการพัฒนาอุตสาหกรรม มีดังนี้

ในปี 2541 ปริมาณสับปะรดลดลงมาก เพราะผลจาก EL NINO ทำให้ปริมาณการส่งออกเหลือเพียง
16.63 ล้านหีบมาตรฐาน มูลค่าการส่งออก 167.8 ล้านเหรียญสหรัฐ หรือลดลงเป็นร้อยละ 30.24
และ28.63 ตามลำดับ

ในปี 2542 ชาวไร่เริ่มปลูกสับปะรดมากขึ้น เนื่องจาก การที่สับปะรดสดขาดตลาดในช่วงปี 2541
ทำให้ ปริมาณสับปะรดสดในปี 2542 เพียงพอแก่ความต้องการ

ในปี 2543 ปริมาณสับปะรดสด มีเพียงพอแก่ความต้องการของตลาด อย่างไรก็ตามในช่วงปลายปี
ผู้ผลิตสับปะรดกระป๋องมีการผลิตเพื่อเก็บเป็นสินค้าคลคลังมาก เพราะคาดว่าในช่วงต้นปี 2544
ปริมาณสับปะรดสดจะขาดตลาด

ในปี 2544 ปริมาณสับปะรดสดมีปริมาณลดลง ราคาผลสับปะรดสดปรับตัวสูงขึ้นอยู่ที่ 3.00-3.50
ราคาปรับตัวไม่มากนักเพราะตอนช่วงต้นปี ยังมีสินค้าคงคลังที่โรงงานผลิตเก็บไว้ในช่วงปลายปีก่อน

ในปี 2545 ปริมาณสับปะรดสดขาดตลาดตลอดทั้งปีและไม่เพียงพอต่อความต้องการ
คุณภาพสับปะรดสดในช่วงครึ่งปีแรกมีคุณภาพดีมาก แต่ครึ่งปีหลังคุณภาพไม่ดีเท่าที่ควร
ราคาสับปะรดสดอยู่ในช่วง 3.5 - 4.5 บาทต่อกิโลกรัม

ในปี 2546 ปริมาณสับปะรดสดเพิ่มขึ้นจากปี 2545 เพียงเล็กน้อย
แต่ยังคงไม่เพียงพอกับความต้องการ ทำให้ราคาสับปะรดสดในช่วงครึ่งปีแรกมีราคาค่อนข้างสูง
อย่างไรก็ตามจากการที่ราคาสับปะรดสดสูงอย่างต่อเนื่องตั้งแต่ปี 2545 ถึงต้นปี 2546
ทำให้ชาวไร่เพิ่มพื้นที่การเพาะปลูก และราคาสับปะรดสดในช่วงปลายปี ลดลง

ในปี 2547 ปริมาณสับปะรดสดอยู่ในระดับเดียวกับปี 2546
อย่างไรก็ตามคาดว่าผลผลิตน่าจะออกในช่วงฤดูกาลหลังมากกว่าฤดูกาลแรก
ระดับราคาอยู่ในระดับราคาเดิม

ในปี 2548 ปริมาณสับปะรดสดมีปริมาณสูงกว่าปี 2547 อยู่ร้อยละ 7.75
ผลผลิตออกในช่วงฤดูกาลหลังมากกว่าฤดูการแรกเช่นเดียวกันและมีระดับราคาต่ำกว่าระดับราคาเดิม

ในปี 2549 ปริมาณสับปะรดสดมีปริมาณเพิ่มขึ้นจากปี 2548 ประมาณร้อยละ 22
และมีราคาต่ำกว่าปีก่อนร้อยละ 34

ในปี 2550 ปริมาณสับปะรดสดมีปริมาณลดลงจากปี 2549 ประมาณร้อยละ 30
ทำให้ราคาสูงกว่าปีก่อนร้อยละ 78
เนื่องจากปัจจัยทั้งด้านการขาดแคลนและการแข่งขันด้านราคาซื้อสับปะรดสดเข้าโรงงานเพื่อแปรรูปผลผลิต

+-------+----------------+---------------+-------------+------------+
| ป     |                |               |             |            |
| ริมาณแ |                |               |             |            |
| ละมูลค |                |               |             |            |
| ่าการส |                |               |             |            |
| ่งออกส |                |               |             |            |
| ับปะรด |                |               |             |            |
| กระป๋อ |                |               |             |            |
| งระหว |                |               |             |            |
| ่างปี 2 |                |               |             |            |
| 542 - |                |               |             |            |
|  2550 |                |               |             |            |
+-------+----------------+---------------+-------------+------------+
| ปี     | ปริมาณการส่งออก  | อัตราเปลี่ยนแปลง | ม           | อัตรากา     |
|       |                |               | ูลค่าการส่งออก | รเปลี่ยนแปลง |
+-------+----------------+---------------+-------------+------------+
|       | (ล้านหีบมาตรฐาน) | %             | (ล้า         | %          |
|       |                |               | นเหรียญสหรัฐ) |            |
+-------+----------------+---------------+-------------+------------+
| 2542  | 34.93          | 110.04        | 306.29      | 82.53      |
+-------+----------------+---------------+-------------+------------+
| 2543  | 31.43          | -10.02        | 201.90      | -34.08     |
+-------+----------------+---------------+-------------+------------+
| 2544  | 22.32          | -29.02        | 194.53      | -3.65      |
+-------+----------------+---------------+-------------+------------+
| 2545  | 20.27          | -9.18         | 207.33      | 6.58       |
+-------+----------------+---------------+-------------+------------+
| 2546  | 33.06          | 48.3          | 262.36      | 26.54      |
+-------+----------------+---------------+-------------+------------+
| 2547  | 21.50          | -34.97        | 279.13      | 6.39       |
+-------+----------------+---------------+-------------+------------+
| 2548  | 23.04          | 7.16          | 309.21      | 10.78      |
+-------+----------------+---------------+-------------+------------+
| 2549  | 28.28          | 22.74         | 350.70      | 13.42      |
+-------+----------------+---------------+-------------+------------+
| 2550  | 25.08          | -11.32        | 385.0       | 9.78       |
+-------+----------------+---------------+-------------+------------+

แหล่งข้อมูล : สมาคมผู้ผลิตอาหารสำเร็จรูป / สำนักงานเศรษฐกิจการเกษตร / กรมศุลกากร

- กลยุทธ์ทางการตลาด

กลยุทธ์ในการแข่งขันโดยสังเขป

เพื่อรักษาและขยายส่วนแบ่งตลาดให้เพิ่มขึ้น บริษัทจึงสร้างความได้เปรียบในด้านการแข่งขันอันได้แก่

  1. ลูกค้าของบริษัทส่วนใหญ่เป็นผู้นำเข้า ซุปเปอร์มาร์เก็ตและบริษัทที่เป็น Food Service
  ใช้ฉลากซึ่งเป็นที่ยอมรับของผู้บริโภคว่าเป็นสินค้าที่มีคุณภาพและขายในซุปเปอร์มาร์เก็ตทั่วโลก

  2. โรงงานตั้งอยู่ใกล้แหล่งวัตถุดิบที่ใหญ่ที่สุดของประเทศ อีกทั้งใช้ระบบ Contract Farming,
  Big Grower, Quality Grower ทำให้มีวัตถุดิบป้อนโรงงานอย่างเพียงพอ
  ต้นทุนการขนส่งต่ำและควบคุมคุณภาพวัตถุดิบได้

  3. บริษัทผลิตสินค้าหลายขนาดและครบทุกประเภทในกลุ่มสับปะรด
  ทำให้ลูกค้าสามารถเลือกซื้อสินค้าได้ตามความต้องการ โดยไม่ต้องสั่งซื้อจากผู้ผลิตรายอื่น

  4. เครื่องจักรที่ใช้ในการผลิตส่วนใหญ่เป็นเครื่องจักรที่ทันสมัยผลิตในอเมริกาและยุโรป
  ซึ่งทำให้มาตรฐานของสินค้าที่ผลิตมีคุณภาพดีและเป็นที่ยอมรับของลูกค้ารายใหญ่
  ในอเมริกาและยุโรป

  5. บริษัทให้ความสำคัญในการผลิตสินค้าที่มีคุณภาพสูงและให้การบริการแก่ลูกค้าที่ดีเยี่ยม

- ลูกค้ากลุ่มเป้าหมาย

ผู้นำเข้ารายใหญ่ในต่างประเทศต่าง ๆ ตัวแทนจำหน่าย Supermarket chain และ Blending
House

ลักษณะของลูกค้า และความสัมพันธ์ระหว่างลูกค้ากับบริษัท

ลูกค้าของบริษัทมีทั้ง AGENT , IMPORTER และ END USER ( SUPER MARKET และ ร้านค้า )
80 % ของยอดขาย ขายสินค้าให้แก่ลูกค้าขาประจำซึ่งซื้อขายกันเป็นระยะเวลานานกว่า 10 ปีขึ้นไป
เนื่องจากลูกค้ามีความพึงพอใจในคุณภาพของสินค้าและการให้บริการตามความต้องการที่ได้ตกลงกันไว้อย่างต่อเนื่องและสม่ำเสมอ
นอกจากนี้บริษัทฯยังได้มีการวัดดัชนีความพึงพอใจของลูกค้า (Customer Satisfaction Index)
อย่างต่อเนื่องและได้กำหนดเป็นเป้าหมายของบริษัทที่ทุกคนในองค์กรต้องช่วยผลักดันให้มีการปรับปรุงดัชนีความพึงพอใจของลูกค้าให้เพิ่มขึ้นทุกปี

- ตลาดหลักของการจำหน่ายผลิตภัณฑ์

แหล่งผลิตสับปะรดกระป๋องของโลกสามารถแบ่งได้ดังนี้ แอฟริกา อเมริการเหนือ-กลาง อเมริกาใต้
เอเชีย ยุโรป และ โอเชียนเนีย จัดเป็น 3 อันดับแรกคือ เอเชีย อเมริกาใต้ และ
อเมริกาเหนือกลาง จากข้อได้เปรียบทางด้านต้นทุนการผลิต ค่าจ้างแรงงาน ราคาที่ดิน
รวมทั้งเทคโนโลยี่ทำให้เอเชียมีศักยภาพการส่งออกสับปะรดกระป๋องมากที่สุด
โดยเฉพาะประเทศไทยซึ่งเป็นผู้ผลิตรายใหญ่ของโลก

สหรัฐอเมริกา

สหรัฐอเมริกาเป็นประเทศคู่ค้าที่สำคัญประเทศไทยสามารถส่งออกสับปะรดกระป๋องเข้าไปจำหน่ายได้ถึงประมาณร้อยละ
30-40 ของปริมาณการส่งออกทั้งหมด แม้ว่าสหรัฐอเมริกาจะผลิตสับปะรดกระป๋องได้ก็ตาม
แต่ก็มีแนวโน้มการผลิตลดลงเรื่อยจนเลิกผลิต
เนื่องจากผลิตภัณฑ์ที่นำเข้าจะมีต้นทุนต่ำกว่าการผลิตเอง
ขณะที่ความต้องการบริโภคเพิ่มขึ้นอย่างต่อเนื่อง
ทำให้การส่งออกของไทยเข้าตลาดสหรัฐอเมริกายังคงมีลู่ทางแจ่มใส

การแข่งขันในตลาดนี้ค่อนข้างรุนแรงเนื่องจากมีคู่แข่งมาก ซึ่งคู่แข่งที่สำคัญของไทย ได้แก่
กลุ่มประเทศอุตสาหกรรมใหม่ที่มีศักยภาพการผลิตใกล้เคียงกับไทย
สำหรับเม็กซิโกนับเป็นคู่แข่งใหม่เนื่องจากเม็กซิโกและสหรัฐอเมริกามีนโยบายในการทำการค้าเสรีร่วมกันจึงอาจมีการย้ายฐานการผลิตจากสหรัฐอเมริกาไปเม็กซิโก
เพื่อลดต้นทุนการผลิตได้
อย่างไรก็ตามกำลังการผลิตของเม็กซิโกในปัจจุบันยังมีไม่เพียงพอต่อการบริโภคในประเทศ

ยุโรป

ยุโรปไม่สามารถผลิตสับปะรดกระป๋องและน้ำสับปะรดเข้มข้นได้เอง จึงต้องมีการนำเข้าทั้งหมด
อัตราการเติบโตของยอดขายน้ำสับปะรดเข้มข้นมีอัตราการเติบโตอย่างต่อเนื่องและสูงกว่าอัตราการเติบโตของสับปะรดกระป๋อง
อย่างไรก็ตามผู้บริโภคเน้นเรื่องราคามากกว่าคุณภาพ
นอกจากนี้ตลาดของผลิตภัณฑ์ยังขยายเพิ่มขึ้นหลังจากที่มีการรวมเยอรมนีเป็นประเทศเดียวกัน
สำหรับประเทศไทยมีส่วนแบ่งตลาดนี้ประมาณร้อยละ 45
ที่ทำให้ไทยได้เปรียบในตลาดนี้โดยประเทศไทยส่งเข้าประมาณร้อยละ 13
ของปริมาณการส่งออกทั้งหมดของไทย คู่แข่งที่สำคัญ ได้แก่ อินโดนีเชีย และฟิลิปปินส์

เอเชีย

ประเทศที่ประเทศไทยส่งออกในปริมาณมากที่สุดคือญี่ปุ่น จากนั้นเป็นจีน เกาหลีและไต้หวัน
ซึ่งสินค้าที่ส่งไปยังประเทศดังกล่าวไม่ได้จำกัดแต่เพียงสับปะรดกระป๋องเท่านั้น ยังมีผลไม้รวม
และผักทั้งในรูปกระป๋องและบรรจุถุงปลอดเชื้อ

สำหรับประเทศญี่ปุ่น หลังจากที่ญี่ปุ่นได้มีการยกเลิกระบบโควต้าและการเก็บภาษีนำเข้า
ในอัตราสูงร้อยละ 30 ในปี 2533
ส่งผลให้ปริมาณนำเข้าสับปะรดกระป๋องเพิ่มสูงขึ้นอย่างรวดเร็วทำให้ผู้ผลิตและส่งออกไปตลาดญี่ปุ่นรายใหญ่
เช่น ไทย มาเลเชีย และฟิลิปปินส์
ผลิตและส่งออกไม่เพียงพอกับความต้องการดังกล่าวอย่างไรก็ตามการเพิ่มขึ้นของการนำเข้าอย่างต่อเนื่องนี้
ส่งผลให้การแข่งขันรุนแรงขึ้น ราคาขายปลีกของสับปะรดกระป๋องจึงลดต่ำลงประมาณร้อยละ 40
เทียบกับก่อนเปิดตลาดนำเข้าเสรี ซึ่งคาดว่าราคาจะลดต่ำลงตามปริมาณนำเข้าที่สูงอย่างต่อเนื่อง
โดยญี่ปุ่นนำเข้าสับปะรดกระป๋องจากไทย ร้อยละ 10 ของปริมาณการส่งออกทั้งหมดของไทย

- นโยบายด้านราคา

นโยบายด้านราคาเป็นไปตามสภาวะตลาดและคู่แข่ง (Market Situation & Competitive
Pricing Strategy)

  - การจำหน่ายและช่องทางการจำหน่าย

การจำหน่ายสินค้าของบริษัท เป็นการส่งออกไปจำหน่ายยังต่างประเทศ 100 %
โดยเน้นการจำหน่ายโดยตรงถึงผู้ซื้อในต่างประเทศ ซึ่งอาจเป็นทั้งตัวแทนจำหน่ายผู้นำเข้าและ End
Users และมีบางส่วนที่ขายผ่านตัวแทนในประเทศโดยทั่วไปบริษัท
จะจ่ายค่าตอบแทนให้นายหน้าตัวแทนเหล่านี้ในอัตรา 2 % ของInvoice Price (FOB Bangkok
)

การจำหน่ายของบริษัทซึ่งใช้ฉลากของลูกค้าเป็นส่วนใหญ่ (ประมาณ 95 %)
จะมีการทำสัญญาซื้อขายล่วงหน้า ซึ่งจะมีการตกลง ชนิดของผลิตภัณฑ์, ปริมาณ และราคา ฯลฯ
เป็นการล่วงหน้าและลูกค้าส่วนใหญ่อยู่ในธุรกิจนี้มานานและมีการติดต่อซื้อขายกับบริษัทฯมากกว่า 10
ปี ทำให้ไม่มีความเสี่ยงเนื่องการยกเลิกคำสั่งซื้อ โดยทั่วไปจะมีระยะเวลาส่งมอบ 1 ถึง 6 เดือน
สัญญาซื้อขายจะสั้นหรือยาวขึ้นอยู่กับสถานการณ์และการเจรจาต่อรองระหว่างบริษัทกับผู้ซื้อ
โดยทั่วไปถือว่าสับปะรดกระป๋องเป็นสินค้าประเภท Commodity ชนิดหนึ่ง
ดังนั้นการกำหนดราคาจึงต้องเป็นไปตามสภาวะตลาด ไม่สามารถที่จะกำหนดราคา โดยมีการบวก
margin ตายตัวได้ ต้องปรับราคาขายของบริษัทให้สอดคล้องกับราคาตลาด
บริษัทฯใช้นโยบายการบริหารกำไรขั้นต้นในแต่ละสถานการณ์เป็นหลักสำคัญในการตั้งราคาขาย
(นั่นคือมองทั้งด้านต้นทุนและราคาขายประกอบทุกรายการที่มีการขายสินค้า)

3.  การจัดหาผลิตภัณฑ์และบริการ

ลักษณะของฤดูกาลหรือวัฎจักรการประกอบธุรกิจ

โดยปกติแม้บริษัทจะทำการผลิต 11 เดือนใน 1 ปี และปิด 1
เดือนเพื่อทำการบำรุงรักษาเครื่องจักรและอุปกรณ์ก็ตาม แต่ฤดูกาลก็ยังมีผลต่อการผลิตของบริษัท
เนื่องจากใน 1 ปี จะมี 2 ฤดู การผลิตคือในช่วงฤดูร้อน (มีนาคม ถึง พฤษภาคม)
และในช่วงฤดูหนาว (ตุลาคม ถึง ธันวาคม) ที่มีปริมาณสับปะรดมากกว่าในช่วงอื่น ๆ ของปี
ดังนั้นราคาวัตถุดิบก็จะมีการขึ้นลงตามปริมาณของสับปะรดที่มีในแต่ละช่วงเวลาของการผลิต

การผลิต

บริษัทมีโรงงาน 1 แห่ง โดยมีที่ตั้งโรงงานดังนี้

โรงงาน : 212 หมู่ 16 ต.อ่าวน้อย ถนนเพชรเกษม อ.เมือง จ.ประจวบคีรีขันธ์ 77000

  โทรศัพท์ (032)611-384-7 โทรสาร (032)611-382

แผนที่โดยสังเขป โรงงาน บริษัท ทิปโก้ฟูดส์ (ประเทศไทย) จำกัด (มหาชน)

  โรงงาน

  บมจ.ทิปโก้ฟูดส์ (ประเทศไทย)

  212 หมู่ 16 ต.อ่าวน้อย อ.เมือง จ.ประจวบคีรีขันธ์

  ก่อนถึงตัวเมือง ระหว่างหลัก กม. ที่ 316-317

  ประจวบ 6 กม.

ชุมพร ถนนเพชรเกษม กรุงเทพ ฯ

  ตัวเมืองประจวบ

เหนือ

  วัตถุดิบและผู้จำหน่ายวัตถุดิบ ( SUPPLIER )

วัตถุดิบที่สำคัญ

วัตถุดิบที่สำคัญในการผลิตสับปะรดกระป๋อง ได้แก่ สับปะรดสด น้ำตาล
กระป๋องบรรจุสับปะรดและวัสดุหีบห่อ บริษัทฯจะซื้อสับปะรดสดจากชาวไร่
ส่วนวัตถุดิบอื่นส่วนใหญ่บริษัทจะซื้อจากผู้ผลิตในประเทศ

- กระป๋องบรรจุสับปะรด กระป๋องที่ใช้บรรจุสับปะรดกระป๋องมี 5 ขนาดคือ ขนาด8 ออนซ์ 15
ออนซ์, 20 ออนซ์, 30 ออนซ์ และ 108 ออนซ์ บริษัทฯ เริ่มผลิตกระป๋องใช้เองตั้งแต่ปี 2521
โดยผลิตกระป๋อง 2 ขนาด คือขนาด 20 ออนซ์ และ ขนาด 108 ออนซ์ ( อัตราการใช้ประมาณ
70%) ส่วนขนาดอื่น ๆ จะสั่งซื้อจากบริษัท ในประเทศไทย (อัตราการใช้ประมาณ 30 %) และในปี
2531 บริษัทฯ ได้ขยายโครงการผลิตกระป๋องให้ครบทุกขนาดปลายปี 2532
บริษัทสามารถผลิตกระป๋องใช้เองได้ทั้งหมด สำหรับแผ่นเหล็กวิลาส
ซึ่งเป็นวัตถุดิบที่สำคัญในการผลิตกระป๋องส่วนใหญ่บริษัทฯ
จะทำการสั่งซื้อจากผู้ผู้ผลิตทั้งในประเทศและต่างประเทศ

- สับปะรดสด เนื่องจากบริษัทฯ ตั้งโรงงานอยู่ในแหล่งปลูกสับปะรดแหล่งใหญ่
และมีอัตราการขยายพื้นที่เพาะปลูกสับปะรดเพิ่มขึ้นทุกปี
จากสถิติพื้นที่การเพาะปลูกที่ได้มีการสำรวจในปัจจุบันนับว่าเป็นแหล่งผลิตสับปะรดสดแหล่งใหญ่ที่มีปริมาณรวมกันถึง
ร้อยละ 60 ของ ผลผลิตสับปะรดสดของประเทศ

โดยที่บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน) ) ตั้งอยู่ในบริเวณที่มีการทำไร่สับปะรดในเนื้อที่จำนวนมากโดยเฉพาะในเขต
อำเภอเมือง บริษัทฯ จึงได้ดำเนินการสร้างนโยบายที่จะสร้างความมั่นคง
ในอาชีพการทำไร่สับปะรดของชาวไร่ในเขตบริเวณใกล้เคียงและรอบๆ บริษัทฯ ในเขตอำเภอเมือง
และ เขตอำเภอใกล้เคียงที่ไม่ห่างไกลจากบริษัทฯ มากนัก
เพื่อที่จะให้ชาวไร่เหล่านี้สามารถประกอบอาชีพต่อไปในระยะยาว และบริษัทฯ
สามารถมีวัตถุดิบป้อนโรงงานในการผลิตได้เพียงพอสอดคล้องกับกำลังการผลิตแผนการผลิตระยะยาวได้
บริษัทฯ ได้สร้างระบบต่างๆ ขึ้นมาโดยเริ่มจากปี 2530 ดังต่อไปนี้

1. บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน)) ได้จัดระบบส่งเสริมการทำไร่สับปะรดแบบมีสัญญากับชาวไร่ ลูกค้าบริษัทฯ
โดยมีการดำเนินงานดังต่อไปนี้

ปี 2530 คัดเลือกชาวไร่ผู้ปลูกสับปะรด จำนวนเริ่มต้น จำนวน 300 ราย พื้นที่การทำไร่ประมาณ
30,000 ไร่
ในเขตอำเภอเมืองและอำเภอกุยบุรีเพื่อทำไร่โครงการส่งเสริมแบบมีสัญญาโดยมีหลักเกณฑ์ดังต่อไปนี้

  1.1 บริษัทฯ เข้าไปวางแผนแนะนำวิธีการทำไร่ของบริษัทฯ
  ให้มีระบบการปลูกที่เหมาะสมมีการดูแลรักษาต่างๆให้ถูกวิธี ควบคุมวิธีการใช้สารเคมี
  ปุ๋ย-ยาต่างๆในการดูแลผลผลิตให้ได้ ปริมาณและคุณภาพเหมาะสม
  สอดคล้องกับความต้องการในการนำมาผลิตเป็นสับปะรดกระป๋อง

  1.2 บริษัทฯรับประกันราคาขั้นต่ำ สำหรับชาวไร่ในโครงการ ตั้งแต่ ปี 2530
  เป็นต้นมาจนถึงปัจจุบัน

  1.3 บริษัทฯ จัดเจ้าหน้าที่ส่งเสริมการทำไร่ นักวิชาการเกษตร
  เพื่อเข้าไปแนะนำดูแลชาวไร่อย่างใกล้ชิดในแปลงปลูกสับปะรดของชาวไร่

  1.4 บริษัทฯประกันการรับซื้อผลผลิตสับปะรดจากสมาชิกชาวไร่ในโครงการส่งเสริมในปริมาณที่ได้
  ได้มีการสำรวจและประเมินผลผลิต ซึ่งตกลงกันระหว่างบริษัทฯ
  กับชาวไร่ในโครงการไว้ล่วงหน้าเพื่อให้ชาวไร่ในโครงการมีความมั่นใจในการทำไร่และสามารถขายผลผลิตที่ได้มีการตกลงกับบริษัทฯ
  ได้โดยผลผลิตสับปะรดที่ออกมาไม่เสียหายเน่าทิ้งในช่วงฤดูที่อาจจะมีผลผลิตสับปะรดล้นเกินกำลังการผลิตของโรงงานต่าง
  ๆ

  1.5 บริษัทฯ จัดทำแปลงทดลองและสาธิตขึ้นในบริเวณพื้นที่ของบริษัท
  เพื่อเป็นที่ทดลองวิจัยและสาธิตให้
  เกษตรกรผู้ปลูกสับปะรดได้มาศึกษาเพื่อนำไปปรับปรุงวิธีการทำไร่ให้ถูกวิธีเพื่อเพิ่มผลผลิตต่อไร่และผลผลิตมีคุณภาพที่ดีสอดคล้องกับความต้องการในระบบการผลิตสับปะรดกระป๋องที่มีคุณภาพ

2. บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน)) ได้ทำโครงการร่วมกัน ธนาคารเพื่อการเกษตรและสหกรณ์การเกษตร (ธกส)
โดยบริษัทฯ รับเป็นตลาดให้กับ ธกส. และที่
ธกส.จะเป็นผู้รวบรวมผลผลิตสับปะรดจากสับปะรดจากชาวไร่ซึ่งสมาชิกของ
ธกส.เพื่อนำมาส่งขายให้กับบริษัทฯ
โดยมีการกำหนดปริมาณเป้าหมายการผลิตและจำนวนไร่ล่วงหน้าในแต่ละไตรมาสของแต่ละปีการผลิต
และบริษัทรับประกันราคาขั้นต่ำพร้อมทั้งจัดให้มีนักวิชาการเข้าไปแนะนำหรือให้ความรู้กับชาวไร่สมาชิก
ธกส. ในบางโอกาสด้วย

ในการทำโครงการร่วมระหว่าง บริษัท ทิปโก้ฟูดส์ (ประเทศไทย) จำกัด (มหาชน) และ ธกส.
จากผลการดำเนินดำเนินงานที่ผ่านมาถึงปัจจุบัน
ส่งผลให้เกษตรกรชาวไร่ผู้ปลูกสับปะรดที่ส่วนใหญ่เป็นลูกค้าสินเชื่อของธกส.สามารถมีความมั่นใจในการทำไร่สับปะรดเนื่องจากบริษัทฯ
รับเป็นตลาดที่แน่นอนให้ พร้อมรับซื้อสับปะรดในราคาประกัน และ ธกส.
ก็สามารถที่จะพิจารณาส่งเสริมการให้สินเชื่อการปลูกสับปะรดแก่เกษตรกรในเขตจังหวัดประจวบคีรีขันธ์
ได้อย่างต่อเนื่องในระยะยาวด้วยความมั่นใจที่จะให้เกษตรกรสามารถประกอบอาชีพการปลูกสับปะรดและมีตลาดให้กับเกษตรอย่างแน่นอน

3. บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน) ) ได้ทำโครงการร่วมมือทางวิชาการร่วมกับบริษัทผู้ผลิตและจำหน่ายสารเคมีเกษตร
ที่นำมาใช้ในการปลูกสับปะรดหลายบริษัท
รวมทั้งร่วมมือทางวิชาการกับหน่วยงานทางการเกษตรของทางราชการต่างๆ
ในการที่จะแนะนำทดลองสาธิตแสดงความรู้วิชาการเกษตรแผนใหม่ให้กับชาวไร่ผู้ปลูกสับปะรด
จัดทำเอกสารความรู้ต่างๆ
เกี่ยวกับเรื่องสับปะรดรวมทั้งจัดแสดงนิทรรศการด้านเกษตรเป็นประจำทุกปีในช่วงเดือนสิงหาคม
เพื่อเผยแพร่ความรู้ต่างๆ ด้านเทคโนโลยี่การเกษตรและอุตสาหกรรมการผลิตสับปะรดกระป๋อง
ให้เกษตรกรและผู้สนใจทั่วไปในเขตจังหวัดประจวบคีรีขันธ์ได้เข้าชม
เพื่อหาความรู้ในการที่จะนำไปพัฒนาระบบการทำไร่สับปะรด
เพื่ออุตสาหกรรมอย่างมีประสิทธิภาพต่อไป

กล่าวโดยสรุปในแผนการดำเนินการด้านวัตถุดิบ บริษัทฯ
มีนโยบายที่จะสร้างความมั่นใจในการทำไร่สับปะรดของชาวไร่ในเขตจังหวัดประจวบคีรีขันธ์
โดยเฉพาะในเขตอำเภอเมืองที่บริษัทฯตั้งดำเนินการผลิตสับปะรดกระป๋องในปัจจุบัน โดยที่บริษัทฯ
จะเพิ่มจำนวนสมาชิกชาวไร่โครงการส่งเสริมการทำไร่แบบมีสัญญาขึ้น
โดยพิจารณาคัดเลือกจากชาวไร่รายย่อยทั่วๆ ไป ที่เป็นลูกค้าประจำของบริษัทฯ
รวมทั้งรับประกันปริมาณผลผลิตของชาวไร่ตามข้อตกลงกันไว้
ซึ่งนโยบายเพิ่มจำนวนสมาชิกชาวไร่ในโครงการส่งเสริมนี้
จะเป็นหลักประกันที่จะสร้างความมั่นใจในการทำไร่ต่อไป และบริษัทฯ
ก็จะสามารถมีความมั่นใจในการที่จะวางแผนการผลิตในระยะยาว
ได้โดยมีวัตถุดิบพอเพียงและสอดคล้องกับเป้าหมายการผลิตควบคู่ไปกับอาชีพการทำไร่สับปะรดของเกษตรกร

สัดส่วนการซื้อวัตถุดิบในประเทศและต่างประเทศ

2548 2549 2550

สัดส่วนการซื้อวัตถุดิบในประเทศ : ต่างประเทศ 98.0 : 2.0 95.2 : 4.8 98.0 : 2.0

ขั้นตอนและเทคโนโลยี่การผลิต

แผนผังโดยย่อของกรรมวิธีการผลิตสับปะรดกระป๋อง

  สับปะรด

  เข้าเครื่องคัดขนาด

  เก็บน้ำที่ได้

น้ำสับประรด ปอกเปลือกและเจาะแกน ขูดเนื้อจากเปลือก

จากการปอกเปลือกและเจาะแกน

เศษเนื้อสับปะรด

เครื่องสกัด- จิกตา ตรวจเลือกส่วนดี

น้ำสับปะรด จากการจิกตา

  ล้างลูกสับปะรด

  คัดลูกสับปะรดที่พอเหมาะ

  เครื่องหั่นสับปะรด

สับปะรดชิ้นใหญ่ สับปะรดเต็มแว่น สับปะรดชิ้นคละ(pieces)

(chunks) (slices) และสับปะรดลิ่ม(tidbits)

  คัดขนาดของสับปะรดแต่ละชิ้นและบรรจุกระป๋อง ชิ้นสับปะรดไม่ได้ขนาด เครื่องทำสับปะรดชิ้นย่อย

  ดูดอากาศออกจากกระป๋อง สับปะรดชิ้นย่อย

  และเติมน้ำสับปะรดหรือน้ำเชื่อม

  ปิดกระป๋อง ใส่น้ำสับปะรดหรือน้ำเชื่อมและต้ม

  นึ่งฆ่าเชื้อโรค บรรจุกระป๋อง

  ทำให้กระป๋องเย็น ปิดฉลาก ทำให้กระป๋องเย็น

  บรรจุกล่อง

แผนผังโดยย่อของกรรมวิธีน้ำสับปะรดและน้ำสับปะรดเข้มข้น

  เนื้อแล่จากเปลือก,แกน

  เศษเนื้อจากตัดแต่ง,จิก

สับปะรดลูกเล็ก

  เครื่องตีแหลก

  เครื่องคั้นน้ำสับปะรด กาก

ถังเก็บน้ำสับปะรด

  ขบวนการให้ความร้อน ( 60 - 62 C )

เครื่องแยกตะกอน กาก

  ถังเก็บน้ำสับปะรด

  ให้ความร้อน(85-92c) ถังพักน้ำสับปะรดก่อนผลิตconc.

  ถังเก็บ เครื่องระเหยน้ำ evaporation

  ส่งไปใช้ทำpacking media ถังปรับคุณภาพ blending tank

  เครื่องทำความเย็น chiller

  บรรจุลง bin หรือ drum

  เก็บสต๊อค

ส่งออก

แผนผังวิธีการผลิตผักและ/หรือผลไม้รวม โดยสังเขป

  วัตถุดิบ

  คัดคุณภาพ

  ล้าง

  ปอกเปลือกและแยกเมล็ด เปลือกและเมล็ด

  ทำเป็นชิ้น อาหารสัตว์/ทิ้ง

  คัดขนาดของชิ้น ชิ้นที่ไม่ได้ขนาด

  บรรจุลงกระป๋อง

  ดูดอากาศออกและเติม

  packing media

  ปิดฝากระป๋อง

  นึ่งฆ่าเชื้อโรค

  ทำให้กระป๋องเย็น

  ปิดฉลาก

  บรรจุกล่อง

  ส่งออก

เทคโนโลยี่ใช้ในการผลิตและแหล่งที่มา

เทคโนโลยี่ในการผลิตสับปะรดกระป๋อง ได้กำเนิดขึ้นที่ฮาวายแล้วย้ายฐานมาไต้หวัน ฟิลิปปินส์
และไทย ตามลำดับ ดังนั้นเทคโนโลยี่ที่ไทยถือว่าทันสมัยที่สุดของอุตสาหกรรมสับปะรดกระป๋อง

ความเพียงพอของเครื่องจักรและบุคคลในการผลิต

บริษัทฯได้ลงทุนติดตั้งเครื่องจักรผลิตสับปะรดกระป๋องตั้งแต่ปี 2520 เรื่อยมาและมี
LINEการผลิตมากถึง 15 LINE สามารถผลิตสับปะรดกระป๋องได้เพียงพอต่อความต้องการของลูกค้า
พร้อมกันนี้บริษัทมีคลังสินค้าที่เก็บสินค้าได้ถึง 1.7 ล้านหีบมาตรฐาน
สำหรับเครื่องจักรผลิตน้ำสับปะรดเข้มข้นมีเพียงพอและสามารถผลิตสินค้าแต่ละชนิดได้ตามความต้องการของลูกค้าเช่นกัน

ด้านบุคคลากร บริษัทฯมีพนักงานที่เติบโตมาพร้อมกับบริษัทฯ บริษัทมีการพัฒนาบุคคลากรอย่างต่อเนื่อง
ทุกระดับให้มีความสามารถและรอบรู้ทั้งในด้านเทคนิคและในการด้านจัดการ
เมื่อพนักงานมีความชำนาญความสามารถพร้อมจะได้รับกับปรับตำแหน่งหน้าที่ให้สูงขึ้นหรืออาจโอนย้ายไปรับตำแหน่งที่สูงขึ้นในกลุ่มบริษัท

ปริมาณบุคคลากรมีเพียงพอในการผลิต การเข้าออกพนักงานค่อนข้างต่ำ

ด้านแรงงานเป็นแรงงานท้องถิ่นและจังหวัดใกล้เคียง
บางครั้งประสบปัญหาขาดแคลนแรงงานบ้างที่ไม่รุนแรงมาก
ทั้งนี้เพราะได้วางแผนการผลิตล่วงหน้าเป็นรายเดือน
และแผนผลิตดังกล่าวได้ถูกปรับตามความเหมาะสมแล้วจึงทำให้ทราบว่าช่วงใดต้องใช้แรงงานเท่าไรล่วงหน้า
ทำให้มีการจัดหาแรงงานได้เพียงพอ

ผลกระทบต่อสิ่งแวดล้อม

บริษัทมีระบบการกำจัดน้ำเสียและได้มีการวิเคราะห์คุณภาพของน้ำเสียตลอดเวลาตามกฎหมายที่กำหนดและไม่มีประวัติความผิดกฎหมาย

ธุรกิจภายในประเทศ 

  ตลาดน้ำผักและผลไม้พร้อมดื่มในประเทศไทยมีมูลค่าทั้งหมด7,100 ล้านบาท ในปี2550

สามารถจำแนกตามคุณลักษณะของสินค้าออกเป็น 4 ประเภท

-   ตลาดน้ำผักและผลไม้ 100 % (premium market) โดยในปี 2550 มีมูลค่าการตลาดอยู่
    39%

-   ตลาดน้ำผักและผลไม้ 40% (medium market) โดยในปี 2550 มีมูลค่าการตลาดอยู่ 7%

-   ตลาดน้ำผักและผลไม้ 25% (Economy market) โดยมีมูลค่าการตลาดอยู่ 30.5 %

-   และตลาดน้ำผักและผลไม้ต่ำกว่า 25% (Supere Eonomy market )
    โดยมีมูลค่าการตลาดอยู่ 17%

ในตลาดของน้ำผักและผลไม้ยังสามารถแบ่งประเภทแบบตามลักษณะ
การเก็บรักษาผลิตภัณฑ์ได้อีกสองแบบคือ แบบที่สามารถเก็บไว้ที่อุณหภูมิห้องและมีอายุประมาณ 6-12
เดือนหรือที่เรียกว่า UHT และแบบที่มีอายุประมาณ 30-45วันและต้องเก็บไว้ในตู้แช่หรือที่เรียกว่า
Pasteurized ราคาขายปลีกของสินค้า premium อยู่ที่ระดับ 60-80 บาทต่อ 1
ลิตรในขณะที่ราคาขายปลีกของ Standard จะอยู่ในราว 40-50 บาท ต่อ 1 ลิตร
ราคาขายปลีกของ Economy จะประมาณ 20-25 บาทต่อ 1 ลิตร และราคาขายปลีกของ Super
Economy จะประมาณ 50-55 บาทต่อลิตร ตลาดน้ำผลไม้รวมทั้ง 4 ประเภทนี้ มูลค่าของ
Premium market และ Medium market จะอยู่ในราว 45 %ของมูลค่าตลาดรวม

แนวโน้มของตลาดน้ำผักและผลไม้ในเมืองไทยยังจะเติบโตได้อีกมาก
เนื่องจากผู้บริโภคหันมาให้ความสำคัญด้านสุขภาพและดื่มน้ำผักผลไม้ในบรรจุภัณฑ์พร้อมดื่มมากขึ้น
เมื่อเปรียบเทียบกับอัตราการบริโภคของประชากรในสหรัฐอเมริกาและที่เยอรมันนีซึ่งบริโภคเฉลี่ยมากกว่า
35 ลิตรต่อปีต่อคน (ในปี 2550 อัตราการบริโภคน้ำผลไม้ในไทยอยู่ที่ 3.3 ลิตรต่อคนต่อปี)

บริษัทเป็นผู้นำในตลาดน้ำผักและผลไม้ 100% โดยมีส่วนแบ่งตลาดถึง 47%
ซึ่งจากที่เราให้ความสำคัญในการทำการตลาดแบบครบวงจร 360 องศา จะเห็นได้ว่า
บริษัทมีผลิตภัณฑ์ใหม่ๆ และรสชาติใหม่ออกสู่ตลาดอย่างต่อเนื่อง เช่น น้ำส้มสีทับทิม น้ำส้มสี่สายพันธุ์
น้ำบีทรูท และน้ำแครอทม่วง ออกวางจำหน่าย
ส่วนที่มีการเปลี่ยนรูปแบบการออกแบบผลิตภัณฑ์ให้ดูทันสมัย เช่น น้ำพรุนผสมองุ่นแดง น้ำมะเขือเทศ
น้ำส้มโชกุน และน้ำส้มสายน้ำผึ้ง และในปี 2550 ยังมีการขยายสายผลิตภัณฑ์อย่างต่อเนื่องถึง 4
ชนิด ได้แก่ น้ำทับทิม 100% ,น้ำแครนเบอร์รี่ 100% , น้ำว่านหางจระเข้ผสมน้ำองุ่นขาว 100%
และน้ำผักโขมผสมวีกาส 100% น้ำทับทิม 100% ,น้ำแครนเบอร์รี่ 100% ,
น้ำว่านหางจระเข้ผสมน้ำองุ่นขาว 100% และน้ำผักโขมผสมวีกาส 100% รวมทั้งออกผลิตภัณฑ์ใหม่
คือ เครื่องดื่มแอปเปิ้ลไซเดอร์ รสทับทิม และ รสฮันนี่เลมอน

ทิปโก้สควีซ น้ำผลไม้และน้ำผักไม้ 100% แบบพาสเจอร์ไรส์ซึ่งวางจำหน่ายครั้งแรกตั้งแต่ปลายปี
2545 ในปัจจุบันทิปโก้สควีซ เป็นผู้นำอันดับหนึ่ง น้ำผักและน้ำผลไม้รวมแบบพาสเจอร์ไรส์แล้ว
มีรสชาติใหม่ๆตอบสนองความต้องการของผู้บริโภคตลอดเวลา เช่น น้ำเชอรี่เบอรี่
น้ำมะม่วงผสมผลไม้รวม น้ำองุ่นคอร์นคอร์ด 100% น้ำแอปเปิ้ลฟูจิ 100% น้ำส้มสายน้ำผึ้ง 100%
และ น้ำกีวีสีทอง 100%

ทิปโก้ยังมีผลิตภัณฑ์น้ำผักและน้ำผลไม้รวม 40% ตราทิปโก้คูล วางจำหน่าย
เพื่อตอบสนองความต้องการของผู้บริโภคที่ชอบเครื่องดื่มน้ำผลไม้เพื่อความสดชื่น ดับกระหาย
และราคาไม่สูงนัก ทิปโก้คูล มีถึง 7 รสชาติ คือ กีวีมิกซ์, ส้มมิกซ์, องุ่นมิกซ์, แอปเปิ้ลมิกซ์,
เบอร์รี่มิกซ์, บีทรูทมิกซ์ และเวจจีย์มิกซ์ ในปี 2550 ได้ปรับรูปแบบผลิตภัณฑ์ ทิปโก้คูล
ให้มีความทันสมัยมากขึ้น และเพิ่มสารอาหาร แอลคาร์นิทีน
ช่วยในการเผาผลาญไขมันให้เกิดพลังงาน

และในเดือนตุลาคม 2549 บริษัทฯได้เปิดตัวน้ำผลไม้ 25% ในกล่องสามเหลี่ยม ตราจูปิเตอร์ มี 3
รสชาติ คือ น้ำส้ม น้ำสตรอเบอร์รี่ และ น้ำองุ่นแดง ในราคา 5 บาท
เพื่อให้เด็กได้บริโภคน้ำผลไม้ที่มีคุณภาพและไม่ใส่วัตถุกันเสียและยังได้เจาะตลาดให้กว้าง ในปี
2550 ออกรสชาติใหม่ 2 รสชาติ ได้แก่ น้ำกีวี และ น้ำบ๊วย

ตลาดเครื่องดื่มธัญญาหาร ทิปโก้ เนเจอร์ อัพ เป็นนวตกรรมใหม่ทางด้านเครื่องดื่มของทางบริษัท
ซึ่งเป็นการผสมผสานคุณค่าของน้ำนมถั่วเหลือง ข้าวกล้อง และข้าวโพด อุดมทั้งโปรตีน วิตามิน
และเกลือ

แร่ที่ร่างกายต้องการ รวมอยู่ในกล่องเดียวกัน เหมาะสำหรับเป็นเครื่องดื่มเพื่อสุขภาพ
มีหลากหลายรสชาติ เช่น รสธัญญาหาร,รสช็อคโกแลตมอลต์, รสชาเขียว และสูตรไม่มีน้ำตาล
เครื่องดื่มธัญญาหารผสมงาดำ เครื่องดื่มธัญญาหารผลมน้ำส้ม 30 ในปี 2549 บริษัทฯเพิ่ม2
รสชาติใหม่ ได้แก่ รสผลไม้รวม (Mixed Fruit with Fish Oil) และ
น้ำนมข้าวผสมอาเซลนัท (Rice Milk plus Job’s Tear and Hazelnut)
และมีส่วนแบ่งการตลาดเป็นอันดับหนึ่ง มียอดเติบโตประมาณร้อยละ 10 ต่อปี

ตลาดน้ำแร่ มีมูลค่าตลาด 560 ล้านบาท หรือประมาณ 48 ล้านลิตร มีอัตราการเติบโตสูงถึงร้อยละ
18 โดยบริษัท มีส่วนแบ่งการตลาดอยู่ที่ร้อยละ 20

อย่างไรก็ตามอุปสรรคที่สำคัญมากประการหนึ่งคือปัญหาด้านวัตถุดิบที่เป็น ผลผลิตทางการเกษตร
ซึ่งคุณภาพและปริมาณจะขึ้นอยู่กับสิ่งแวดล้อมทางธรรมชาติและปัจจัยอื่นๆ
ที่ไม่สามารถควบคุมได้ทั้งหมดและส่งผลกระทบต่อราคาของวัตถุดิบตลอดจนปริมาณที่อาจขาดแคลน

ในบางช่วง
การป้องกันปัญหาดังกล่าวโดยการผลิตและเก็บสินค้าคงคลังไว้ก่อนจะทำให้มีต้นทุนการเก็บรักษาสูงและอาจมีผลกระทบต่อคุณภาพของสินค้าได้

 3.1 ลักษณะผลิตภัณฑ์และบริการ

บริษัทมีกำลังการผลิตเครื่องดื่ม รวมเป็นมูลค่า 40 ล้านลิตรต่อปี
โดยบริษัทมีสินค้าอยู่ในตลาดเครื่องดื่มเพื่อสุขภาพหลัก 3 ตลาดด้วยกันคือ

ตลาดน้ำผักและน้ำผลไม้ แบรนด์ที่ใช้คือ ทิปโก้ น้ำผลไม้ 100%, ทิปโก้เวจจี น้ำผักและน้ำผลไม้รวม
100%, ทิปโก้ซุปเปอร์คิด น้ำผลไม้100%สำหรับเด็ก, ทิปโก้สควีซ น้ำผักและผลไม้รวม
พาสเจอร์ไรส์, ทิปโก้คูล น้ำผลไม้และผักรวม 40%, จูปิเตอร์ น้ำผลไม้ 25%
(เพิ่งออกสู่ตลาดในปลายปี 2549)

ตลาดเครื่องดื่มธัญญาหาร แบรนด์ที่ใช้คือ ทิปโก้ เนเจอร์ อัพ

ตลาดน้ำแร่ แบรนด์ที่ใช้คือ ออรา

ผลผลิตที่สำคัญของธุรกิจ

1.  ทิปโก้ น้ำผลไม้ 100% บรรจุในกล่องขนาด 200 มิลลิลิตร และ 1 ลิตร

2.  ทิปโก้ เวจจีน้ำผักผสมน้ำผลไม้รวม 100% บรรจุในกล่องขนาด 200 มิลลิลิตร และ 1 ลิตร

3.  ทิปโก้ ซุปเปอร์คิด น้ำผลไม้ 100% สำหรับเด็ก บรรจุในกล่องขนาด 110 มิลลิลิตร

4.  ทิปโก้ สควีซ น้ำผักและน้ำผลไม้รวม 100% พาสเจอร์ไรส์ บรรจุในกล่อง 300 มิลลิลิตรและ
    1 ลิตร

5.  ทิปโก้คูล น้ำผักผสมน้ำผลไม้รวม 40% บรรจุในกล่องขนาด 200 มิลลิลิตร และ 1 ลิตร

6.  ทิปโก้ เนเจอร์อัพ เครื่องดื่มธัญญาหาร บรรจุในกล่องขนาด 180 มิลลิลิตร

7.  จูปิเตอร์ น้ำผลไม้ 25% บรรจุในกล่องขนาด 150 มิลลิลิตร

8.  ออรา น้ำแร่เย็นธรรมชาติแท้ บรรจุในขวดขนาด 500 มิลลิลิตรและ 1.5 ลิตร

ลักษณะการนำผลิตภัณฑ์หรือบริการไปใช้

เป็นเครื่องดื่มพร้อมดื่มประเภท น้ำผลไม้ เครื่องดื่มธัญญาหาร น้ำแร่เย็นธรรมชาติแท้
เพื่อสุขภาพและความสดชื่นสำหรับร่างกาย

ลักษณะของลูกค้า

จัดจำหน่ายทั่วประเทศไปยังผู้บริโภคกลุ่มเป้าหมายโดยผ่านบริษัทตัวแทนจำหน่าย (Distributor)
ไปยังร้านค้าปลีกต่าง ๆ

 สิทธิหรือข้อจำกัดในการประกอบธุรกิจ 

โครงสร้างภาษีที่ใช้บังคับอยู่ในขณะนี้ได้ถูกปรับลดจากข้อตกลงระหว่างประเทศ (GATT)
ที่รัฐบาลได้กระทำ ทำให้อัตราภาษีนำเข้าน้ำผลไม้เข้มข้นบางชนิด เช่น น้ำแอปเปิล น้ำองุ่นแดง
มีการปรับลดอัตราภาษีนำเข้าลง จากร้อยละ 30 เหลือประมาณร้อยละ 10 ในปี 2548
ทำให้ต้นทุนสินค้าต่ำลง อย่างไรก็ตามการเปิดเสรีทางการค้ามากขึ้น
ทำให้เครื่องดื่มพร้อมดื่มจากต่างประเทศเข้ามาในประเทศมากขึ้น และการลงทุนด้านเครื่องจักรที่สูง
หรือวัสดุบรรจุภัณฑ์ ที่ต้องอาศัย technology ที่ยังไม่สามารถผลิตขึ้นเองได้ในเมืองไทย
ทำให้มีต้นทุนคงที่ในอัตราสูงอย่างไรก็ตาม หากสามารถผลิตได้ Economy of Scale
จะสามารถแข่งขันกับผลิตภัณฑ์จากต่างประเทศได้

3.2 การตลาดและภาวะการแข่งขัน

ด้านตลาดน้ำผลไม้ภายในประเทศ โดยภาพรวมแล้วมีการขยายตัวอย่างต่อเนื่อง
คาดว่าความต้องการบริโภคน้ำผลไม้ภายในประเทศจะมีแนวโน้มขยายตัวเมื่อเทคโนโลยีการผลิตก้าวหน้าขึ้น
และประชากรมีรายได้สูงขึ้นเพราะการบริโภคน้ำผลไม้ ในบรรจุภัณฑ์มีความสะดวกถูกสุขอนามัย
และมีประโยชน์มากกว่าการดื่มน้ำอัดลม หรือเครื่องดื่มทั่วๆไปหลายชนิด

มูลค่ารวมของการบริโภคน้ำผักและน้ำผลไม้ในประเทศไทยในปี 2550
มีอัตราการเจริญเติบโตอยู่ที่ประมาณ 19% ในขณะที่มูลค่าการบริโภคน้ำผักและน้ำผลไม้ 100%
มีอัตราการเติบโตอยู่ที่ 14%

ในปี 2550 ตลาดน้ำผลไม้พร้อมดื่ม ยอดขาย 7.26 พันล้านบาทหรือประมาณ 218 ล้านลิตร
โดยแยกเป็นตลาดน้ำผลไม้ 100% (Premium Market) 2.8 พันล้านบาทหรือประมาณ 41.8
ล้านลิตร ตลาดน้ำผลไม้คุณภาพปานกลาง ราคามาตรฐาน (Medium Market) 0.5
พันล้านบาทหรือประมาณ 10.2 ล้านลิตร ตลาดน้ำผลไม้ คุณภาพต่ำ ราคาประหยัด (Economy
Market) 2.2 พันล้านหรือประมาณ 124.8 ล้านลิตร และตลาดน้ำผลไม้ คุณภาพต่ำ
ราคามาตรฐาน (Super Economy) 1.2 พันล้านหรือประมาณ 27.5 ล้านลิตร
ขนาดของตลาดน้ำผลไม้ในประเทศไทยนั้น
มีการเติบโตอย่างต่อเนื่องโดยมีอัตราการเติบโตประมาณปีละ 14-20%
โดยปัจจุบันผู้บริโภคคำนึงถึงสุขภาพมากขึ้น ประกอบกับภาษีนำเข้าของวัตถุดิบ (น้ำผลไม้เข้มข้น)
มีการปรับลดลงอย่างมากในปี 2548 ทำให้ตลาดน้ำผลไม้เป็นตลาดที่น่าสนใจ
คาดว่าแนวโน้มความนิยมสินค้าน้ำผลไม้จะค่อยๆเติบโตใกล้เคียงกับอัตราการบริโภคประเทศในแถบตะวันตกหรือแม้แต่ในเอเชียบางประเทศ
เช่น ญี่ปุ่น เกาหลี และไต้หวัน ซึ่งมีความนิยมในสินค้าน้ำผลไม้สูงกว่าเรา คาดว่า
ปริมาณการส่งออกน้ำผลไม้ประเทศไทยจะค่อยๆขยายไปสู่ตลาดอาเชียนในระยะใกล้นี้

ตลาดเครื่องดื่มธัญญาหาร
แนวโน้มของตลาดเครื่องดื่มเพื่อสุขภาพในประเทศไทยยังจะมีการเติบโตได้อีกมาก
แต่ต้องเป็นสินค้าที่ตอบสนองความต้องการของผู้บริโภค โดยในปี 2550
บริษัทฯมีอัตราการเติบโตของยอดขายเพิ่มขึ้นมากกว่าร้อยละ 12
และเนื่องจากผู้บริโภคคนไทยหันมาให้ความสำคัญกับการรักษาสุขภาพกันมากขึ้น
รวมทั้งการได้รับการสนับสนุนในเรื่องการรักษาสุขภาพจากทางภาครัฐ
จะเห็นได้ว่าโอกาสทางตลาดของผลิตเพื่อสุขภาพยังมีช่องทางให้ผลิตภัณฑ์ใหม่ก้าวเข้าสู่ตลาด
แต่ทั้งนี้จะมีคู่แข่งรายใหม่ๆ เข้าสู่ตลาดมากขึ้นเครื่องดื่มเพื่อสุขภาพมากขึ้น
ทั้งคู่แข่งที่มีธุรกิจอยู่แล้วในประเทศไทยรวมถึงสินค้า SME และคู่แข่งบริษัทข้ามชาติจากต่างประเทศ
ดังนั้นการแข่งขันในธุรกิจเครื่องดื่มเพื่อสุขภาพมีการแข่งขันกันค่อนข้างสูง

ตลาดน้ำแร่ มีแนวโน้มเติบโตสูงขึ้น โดยในปี 2550 มีอัตราการเติบโตสูงถึง 18%
โดยมีสินค้านำเข้าจากต่างประเทศ ทีทำให้ตลาดมีอัตราการเติบโตสูงขึ้น
ซึ่งแสดงถึงการยอมรับในการบริโภคน้ำแร่แท้เพื่อสุขภาพมากขึ้น

- กลยุทธ์ธุรกิจ

  1.
  ผลิตสินค้าที่เป็นที่ยอมรับของตลาดและรักษามาตรฐานของสินค้าทั้งในด้านคุณภาพและรสชาติอย่างต่อเนื่อง

1.  ต้องมีความหลากหลายของสินค้าเพื่อสนองความต้องการของลูกค้าอย่างเต็มที่
    บริษัทฯมีการวิจัยและพัฒนาผลิตภัณฑ์และนวตกรรมใหม่ๆ
    เพื่อตอบสนองความต้องการของผู้บริโภคที่ห่วงใยสุขภาพอย่างต่อเนื่อง

  3. จัดทำกิจกรรมทางการตลาดสม่ำเสมอ
  เพื่อเป็นการรักษาสัมพันธ์ภาพกับลูกค้าตลอดจนสร้างความจดจำในยี่ห้อและความต้องการสินค้าในครั้งต่อ
  ๆ ไป

  4. วางแผนจัดซื้อวัตถุดิบ
  การผลิตสินค้าและการเก็บสินค้าคงคลังให้สอดคล้องกับความต้องการของตลาด

5. มีการบริหารต้นทุนด้านการผลิตอย่างมีประสิทธิภาพเพื่อดำรงสถานภาพของการแข่งขัน

6. สามารถกระจายสินค้าได้ทั่งถึงและมีระบบการหมุนเวียนสินค้าให้สดใหม่อยู่เสมอ

- ลูกค้ากลุ่มเป้าหมาย

กลุ่มผู้บริโภคที่ห่วงใยสุขภาพ และมองหาเครื่องดื่มเพื่อสุขภาพ (Health Conscious)

  - ลักษณะของลูกค้า และความสัมพันธ์ระหว่างลูกค้ากับบริษัท

  ลูกค้าของบริษัทเป็น END USER

- นโยบายด้านราคา

นโยบายด้านราคาตั้งราคาอยู่ในระดับที่เหมาะสมกับคุณภาพของสินค้า

- การจำหน่ายและช่องทางการจำหน่าย

เป็นการขายในประเทศเกือบ 100% การจัดจำหน่ายสามารถแบ่งได้เป็นสองส่วนด้วยกันคือ
การจัดจำหน่ายผ่านผู้แทนจำหน่าย (Distributor ) ไปยังร้านค้าปลีก ร้านค้าส่ง ร้านสะดวกซื้อ
เพื่อจำหน่ายให้กับผู้บริโภคคนสุดท้าย ซึ่งเป็นช่องทางจัดจำหน่ายหลัก
ส่วนอีกทางคือทางบริษัทเป็นผู้ขายเองตามช่องทางการออกร้านจำหน่ายสินค้าและช่องทางจำหน่ายพิเศษ

สำหรับการส่งออก เริ่มมีการส่งออกในปี 2544 ต่อเนื่องจนถึงปัจจุบัน โดยในปี 2547-2548
ได้มีการตั้งตัวแทนจำหน่ายในตลาดตัวอย่างที่เลือกอย่างเป็นทางการ
ยอดขายส่งออกเติบโตมากกว่าเท่าตัวในปี 2549-2550
โดยจัดจำหน่ายผ่านตัวแทนขายในแต่ละประเทศ

3.3 การจัดหาผลิตภัณฑ์และบริการ

ลักษณะของฤดูกาลหรือวัฎจักรการประกอบธุรกิจ

แหล่งวัตถุดิบแบ่งได้เป็น 2 แหล่ง

1.  แหล่งวัตถุดิบในประเทศ บริษัทจะรับซื้อผลไม้สดชนิดต่าง ๆ เช่น ส้ม ฝรั่ง และสับปะรด
    จากชาวไร่โดยตรง โดยมีนโยบายที่จะใช้วัตถุดิบในประเทศให้มากยิ่งขึ้นเรื่อย ๆ
    แต่ทั้งนี้คงขึ้นอยู่กับปริมาณวัตถุดิบ ซึ่งจะมีจำนวนเพิ่มขึ้นหรือลดลงตามฤดูกาล เช่น
    สับปะรดจะมีมากในช่วงเดือนมีนาคม ถึง พฤษภาคม
    และอีกช่วงในเดือนตุลาคมถึงธันวาคมเป็นต้น

2.  แหล่งวัตถุดิบจากต่างประเทศ บริษัทจะซื้อน้ำผลไม้เข้มข้น (Juice Concentrate)
    และใบชา มาใช้ เพื่อผลิตน้ำผลไม้และเครื่องดื่มชาเขียวพร้อมดื่ม

วัตถุดิบที่สำคัญ

วัตถุดิบที่สำคัญในการผลิตน้ำผลไม้ คือ สับปะรด ฝรั่ง ส้ม และ ผลไม้อื่น ๆ ซึ่งซื้อจากชาวไร่ และ
น้ำผลไม้เข้มข้นและกล่องและซองบรรจุซึ่งสั่งซื้อจากต่างประเทศ
มีสัดส่วนการสั่งซื้อวัตถุดิบในประเทศและต่างประเทศเท่ากับ ในปี 2548 สัดส่วนเท่ากับ 68 % ต่อ
32% ในปี 2549 สัดส่วนเท่ากับ 54 % ต่อ 46% และในปี 2550 สัดส่วนเท่ากับ 67 % ต่อ 33%

ขั้นตอนและเทคโนโลยีการผลิต

  แผนผังโดยย่อของกรรมวิธีการผลิตน้ำผลไม้ / เครื่องดื่มพร้อมดื่ม

น้ำผลไม้ / วัตถุดิบ

ผสมตามสูตร

  ให้ความร้อนเบื้องต้น 45-50 C

  ให้ความร้อน 98-100 C

ลดความเย็นที่ระดับ 25 C

  บรรจุลงกล่อง 200 , 1,000 มิลลิลิตร

  ติดหลอดสำหรับดูด

  เก็บสต็อค

เทคโนโลยี่ที่ใช้ในการผลิต

บริษัทซื้อเครื่องบรรจุเครื่องดื่มพร้อมดื่มจากต่างประเทศซึ่งเป็นเครื่องที่ทันสมัย
และมีปริมาณการสูญเสียน้อย

ความเพียงพอของเครื่องจักรและบุคคลในการผลิต

บริษัทมีการใช้อัตราการผลิตอยู่ที่ระดับ 100% ของกำลังการผลิตเต็มที่
อย่างไรก็ตามตลาดด้านน้ำผลไม้ 100%
มีการขยายตัวอย่างมากประกอบกับบริษัทมีนโยบายที่จะออกผลิตภัณฑ์ใหม่สู่ตลาดโดยสม่ำเสมอ ณ
ปัจจุบัน บริษัทสามารถผลิตในระดับ Economy of Scale
อย่างไรก็ตามโรงงานปัจจุบันที่พร้อมผลิตไม่เพียงพอต่อความต้องการที่เพิ่มขึ้น
บริษัทฯได้มีการสร้างโรงงานเครื่องดื่มแห่งที่สองขึ้น
ที่จังหวัดพระนครศรีอยุธยาโดยที่โรงงานดังกล่าวจะมีกำลังการผลิตมากกว่าปัจจุบัน เป็น 4 เท่า
โดยโรงงานดังกล่าวจะมีรูปแบบบรรจุภัณฑ์ 3 แบบ กล่าวคือ UHT , Pasteurized และ
Aseptic PET

ด้านบุคคลากร บริษัทมีพนักงานที่เติบโตมาพร้อมกับบริษัท บริษัทมีการพัฒนาบุคลากร
อย่างต่อเนื่องทุกระดับ ให้มีความสามารถและรอบรู้ทั้งในด้านเทคนิคและในด้านการจัดการ
การดำเนินการของบริษัทเพื่อลดผลกระทบและผลการปฏิบัติจริงเทียบกับอัตราสูงสุดที่กฎหมายกำหนดตลอดจนประวัติการกระทำผิดเกี่ยวกับสิ่งแวดล้อม

บริษัทมีระบบการกำจัดน้ำเสีย
และได้มีการวิเคราะห์คุณภาพของน้ำเสียตลอดเวลาตามที่กฎหมายกำหนด